
	Naslov dokumenta
	Nacrt prijedloga
Odluke o dugoročnom zaduživanju Općine Oriovac u 2026. godini

	Stvaratelj dokumenta, tijelo koje provodi savjetovanje
	Općina Oriovac

	Svrha dokumenta
	Ovim dokumentom predlaže se donošenje Odluke o dugoročnom zaduživanju Općine Oriovac u 2026. godini (u daljnjem tekstu: Odluka) u iznosu od 1.221.525,00 eura kod Hrvatske banke za obnovu i razvitak (u daljnjem tekstu: HBOR). Kreditna sredstva namijenjena su financiranju kapitalnih projekata Općine Oriovac (izgradnja i sanacija cesta, izgradnja nogostupa, izgradnja javne rasvjete, uređenje parkirališta, izgradnja platoa i uređenje centra naselja). Odlukom se utvrđuju iznos i namjena zaduženja, uvjeti korištenja i otplate kredita, kamatna stopa, naknade te instrumenti osiguranja.

	Datum dokumenta
	25. kolovoz 2026. godine



Opis teme, prijedloga ili problema o kojemu se provodi savjetovanje
Savjetovanje se provodi o Nacrtu prijedloga Odluke o dugoročnom zaduživanju Općine Oriovac u 2026. godini. Predloženom Odlukom planira se dugoročno zaduživanje Općine Oriovac kod HBOR-a u iznosu od 1.221.525,00 EUR radi financiranja kapitalnih projekata Općine Oriovac (izgradnja i sanacija cesta, izgradnja nogostupa, izgradnja javne rasvjete, uređenje parkirališta, izgradnja platoa i uređenje centra naselja), pod uvjetima utvrđenim indikativnom ponudom Hrvatske banke za obnovu i razvitak broj SK/IP-200/2026 od 24. kolovoza 2026. godine.

Svrha savjetovanja i cilj koji bi se prijedlogom želio postići
Cilj savjetovanja jest upoznati zainteresiranu javnost s planiranim dugoročnim zaduživanjem Općine Oriovac, njegovom namjenom i uvjetima kreditiranja te prikupiti mišljenja, primjedbe i prijedloge zainteresirane javnosti prije donošenja Odluke na Općinskom vijeću Općine Oriovac.

Metoda savjetovanja
Savjetovanje se provodi javnom objavom nacrta prijedloga Odluke na službenoj internetskoj stranici Općine Oriovac, uz obrazac za sudjelovanje u savjetovanju.

Rok zaprimanja odgovora i način na koji će biti pružena povratna informacija
Savjetovanje je otvoreno do 23. rujna 2026. godine. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na službenoj internetskoj stranici Općine Oriovac kao prilog savjetovanju.

Dodatni upiti
Za sve dodatne upite sudionici savjetovanja mogu se obratiti pismeno na adresu Općine Oriovac, Trg hrvatskog preporoda 1, 35250 Oriovac, ili elektroničkom poštom na adresu: opcinaoriovac@gmail.com.

Zahtjev onima koji sudjeluju u savjetovanju
Molimo sudionike u savjetovanju da navedu svoje ime i prezime, u čije ime daju mišljenje odnosno koga predstavljaju te jesu li koga posebno dodatno konzultirali. Sukladno propisima o zaštiti osobnih podataka, navedeni podaci bit će javno objavljeni samo uz privolu sudionika.

Dostupnost odgovora
Odgovori će biti objavljeni u Izvješću o provedenom savjetovanju na službenoj internetskoj stranici Općine Oriovac, osim ako je sudionik zatražio povjerljivost podataka.

Povratna informacija o savjetovanju
Pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti.

